19-годишно момиче, пристигнало с автобус от Испания беше задържано на международната автогара в София тази вечер, това научи "По света и у нас" от свои източници.

Момичето е влязло в България през Видин, а при пристигането му в София, е откарано в МВР-болница. Предстои да му бъдат направени тестове за коронавирус.

На международната автогара камерата на БНТ видя полиция и линейки, които порверяват автобуса, в който е пътувало момичето, а медицински екипи мерят температурата на всички пътници.

По непотвърдена информация всички те ще останат под карантина.

В МВР-болница е приета и жена, пристигнала от Франция. На този етап няма информация, че тя е проявила симптоми на коронавирус.